3ί9Π3ΐυΓβ ΝοΙ 
νθΓΐίίθ^.^ \ 



Οί 9 ί(Λΐ 5 ^ 9 ηεοΙ 6γ I 
ΤΙιβοάΟΓΟδ Μουιηαρπδ 
03 (θ: 2007.07.ΜΗ1:52:46 
ΕΕ5Τ Γ 

Ρθ35θπ: δίβΠθο ΡϋΡ 
(βΓηόβόεΙβοΙ) | 
ίοοΒίίοη: Α0τβ|5, ΕΙΙίπϊΚο 
Τ γρο9Γ3ίίο 


17571 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1136 

6 Ιουλίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αύξηση σύνταξης του Κλάδου Κύριας Σύνταξης και 
της Ειδικής Προσαύξησης του Τ.Σ.Μ.Ε.Δ.Ε. έτους 

2007. 1 

Τροποποίηση και συμπλήρωση των υπ’ αριθμ. Π4Β/ 
οικ. 3176/6.6.1996 (ΦΕΚ 455/τ. Β71996) και Π4β/οικ. 
4690/30.8.1996 (ΦΕΚ 833/τ. Β'/1996) υπουργικών 
αποφάσεων «Προϋποθέσεις ίδρυσης και λειτουρ¬ 
γίας Μονάδων Φροντίδας Ηλικιωμένων (Μ.Φ.Η.) 
από ιδιώτες κερδοσκοπικού χαρακτήρα, και Μ.Φ.Η. 


μη κερδοσκοπικού χαρακτήρα», αντίστοιχα. 2 

Χορήγηση επιδόματος θέρους στους συνταξιούχους 
του Ταμείου Επικουρικής Ασφάλισης Αρτοποιών 

(Τ.Ε.Α.Α.) για το έτος 2007. 3 

Σύσταση Νομικού Προσώπου Δημοσίου Δικαίου 
στο Δήμο Καντάνου του Νομού Χανιών με την 
επωνυμία «Κέντρο Αγροτικής Ανάπτυξης Καντά¬ 
νου». 4 


ΑΠΟΦΑΣΕΙ Σ 

Αριθμ. Φ.10043/17627/771 (1) 


Αύξηση σύνταξης του Κλάδου Κύριας Σύνταξης και της 
Ειδικής Προσαύξησης του Τ.Σ.Μ.Ε.Δ.Ε. έτους 2007» 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 66 του ν. 2084/1992 «Ανα¬ 
μόρφωση της Κοινωνικής Ασφάλισης και άλλες διατά¬ 
ξεις» (Α' 165). 

2. Τις διατάξεις της παρ. Ια του άρθρου 8 του ν. 3518/ 
2006 (Α' 272). 

3. Τις διατάξεις του άρθρου 2 και της παρ. 2α του 
άρθρου 8 του ν. 3518/2006 (Α' 272). 

4. Τις διατάξεις του άρθρου 30 του ν. 1027/1980 (Α' 
49), όπως ισχύουν μετά την αντικατάστασή τους με το 
άρθρο 7 του ν. 1275/1982 (Α' 100) και μετά την προσθήκη 
του άρθρου 43 του ν. 1469/1984 (Α' 111). 

5. Τις διατάξεις του π.δ. 63/2005 (Α' 98). 


6. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Β' 513) «Μεταβολή τίτλων Υπουργείων και 
καθορισμός της σειράς τάξης των Υπουργείων». 

7. Το π.δ/γμα 77/2007 (Α' 92) «Διορισμός Υπουργού 
Απασχόλησης και Κοινωνικής Προστασίας». 

8. Το π.δ/γμα 213/1992 (Α' 102) «Οργανισμός της Γ ενικής 
Γραμματείας Κοινωνικών Ασφαλίσεων». 

9. Το π.δ/γμα 372/1995 (Α' 201) «Μεταφορά της Γ ενικής 
Γ ραμματείας Κοινωνικών Ασφαλίσεων από το Υπουρ¬ 
γείο Υγείας Πρόνοιας και Κοινωνικών Ασφαλίσεων στο 
Υπουργείο Εργασίας». 

10. Το υπ’ αριθμ. 3413/22/16.3.2007 έγγραφο του Υπουρ¬ 
γείου Οικονομίας και Οικονομικών σχετικά με την αύ¬ 
ξηση των συντάξεων και εφάπαξ παροχών για το έτος 
2007. 

11. Την υπ’ αριθμ. 342/συν.5409/7.5.2007 απόφαση του 
Δ.Σ. του Τ.Σ.Μ.Ε.Δ.Ε. 

12. Το υπ’ αριθμ. 17001/335/15.6.2007 έγγραφο της Δι¬ 
εύθυνσης Αναλογιστικών Μελετών της Γενικής Γραμ¬ 
ματείας Κοινωνικών Ασφαλίσεων. 

13. Τ ις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
και το γεγονός ότι, από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αλλά σε βάρος του Προϋπολογισμού του Τ.Σ.Μ.Ε.Δ.Ε., 
ύψους 9 εκατ. Ευρώ περίπου. Η δαπάνη αυτή θα καλυ¬ 
φθεί από τους κωδικούς 0611, 0615, 0617, 0618, 0631, 0636 
και 0637, αποφασίζουμε: 

Οι συντάξεις των συνταξιούχων του Κλάδου Κύριας 
Σύνταξης και της Ειδικής Προσαύξησης του Τ.Σ.Μ.Ε.Δ.Ε., 
όπως αυτές έχουν διαμορφωθεί μετά τη δημοσίευση 
του ν. 3518/2006, αυξάνονται από 1.1.2007 κατά ποσοστό 
4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 

Αριθμ. ΠΙγ/οικ. 81551 (2) 

Τροποποίηση και συμπλήρωση των υπ’ αριθμ. Π4Β/ 
οικ. 3176/6.6.1996 (ΦΕΚ 455/τ. Β71996) και Π4β/οικ. 
4690/30.8.1996 (ΦΕΚ 833/τ. Β'/1996) υπουργικών απο¬ 
φάσεων «Προϋποθέσεις ίδρυσης και λειτουργίας Μο¬ 
νάδων Φροντίδας Ηλικιωμένων (Μ.Φ.Η.) από ιδιώτες 
κερδοσκοπικού χαρακτήρα, και Μ.Φ.Η. μη κερδοσκο¬ 
πικού χαρακτήρα», αντίστοιχα. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των παραγράφων 2 και 5 του άρθρου 1 
του ν. 2345/12.10.1995. «Οργανωμένες υπηρεσίες παροχής 
προστασίας από φορείς κοινωνικής Πρόνοιας και άλλες 
διατάξεις» (ΦΕΚ 213/1995 τ. Α'). 

2. Τις διατάξεις του ν. 2218/1994 «Ίδρυση νομαρχιακής 
αυτοδιοίκησης τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες 
διατάξεις» (ΦΕΚ 90Α'). 

3. Τις διατάξεις του ν. 2240/1994 «Συμπλήρωση δι¬ 
ατάξεων για τη Νομαρχιακή Αυτοδιοίκηση και άλλες 
διατάξεις» (ΦΕΚ 153 Α'). 

4. Τις διατάξεις του άρθρου 90 του κώδικα νομοθεσίας 
για την Κυβέρνηση και τα κυβερνητικά όργανα, όπως 
κυρώθηκε με το άρθρο πρώτο του π.δ. 63/ 2005 (ΦΕΚ 
98 τ. Α'). 

5. Τις διατάξεις του π. διατάγματος 95/2000 «Οργα¬ 
νισμός του Υπουργείου Υγείας, και Πρόνοιας» όπως 
τροποποιήθηκε και ισχύει. 

6. Την υπ’ αριθμ. Π4Β/οικ 3176/1996 υπουργική απόφα¬ 
ση «Προϋποθέσεις ίδρυσης και λειτουργίας Μονάδων 
Φροντίδας Ηλικιωμένων (Μ.Φ.Η.) από ιδιώτες (κερδο¬ 
σκοπικού χαρακτήρα)» (ΦΕΚ 455 Β'/1996), και την υπ’ 
αριθμ. Π4β/οικ.4690/1996 (ΦΕΚ 833Β'/1996) υπουργική 
απόφαση «Προϋποθέσεις ίδρυσης και λειτουργίας 
Μονάδων Φροντίδας Ηλικιωμένων μη κερδοσκοπικού 
χαρακτήρα». 

7. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας και Κοινωνι¬ 
κής Αλληλεγγύης «Ανάθεση αρμοδιοτήτων στους Υφυ¬ 
πουργούς Υγείας και Κοινωνικής Αλληλεγγύης Αθανάσιο 
Γιαννόπουλο και Γεώργιο Κωνσταντόπουλο» (ΦΕΚ 311 
τ. Β'). 

8. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
Προϋπολογισμού, αποφασίζουμε: 

Αρθρο μόνο 

Τροποποιούμε και συμπληρώνουμε τις υπ’ αριθμ. 
Π4Β/οικ. 3176/6.6.1996 (ΦΕΚ 455/τ. Β'/1996) και Π4β/ 
οικ.4690/30.8.1996 (ΦΕΚ 833/τ. Β'/1996) υπουργικές 
αποφάσεις «Προϋποθέσεις ίδρυσης και λειτουργίας 
Μονάδων Φροντίδας Ηλικιωμένων (Μ.Φ.Η.) από ιδιώτες 
κερδοσκοπικού χαρακτήρα, και Μ.Φ.Η. μη κερδοσκοπικού 
χαρακτήρα», αντίστοιχα, ως ακολούθως: 

Άρθρο 1 

Ορισμός - Σκοπός - Δυναμικότητα 
Μονάδας Φροντίδας Ηλικιωμένων (Μ.Φ.Η.) 

Ι.α) Μονάδες Φροντίδας Ηλικιωμένων (Μ.Φ.Η.) κερδο¬ 


σκοπικού χαρακτήρα είναι οι μονάδες, που φροντίζουν 
ηλικιωμένα άτομα (αυτοεξυπηρετούμενα ή μη), 

β) Μονάδες Φροντίδας Ηλικιωμένων μη κερδοσκο¬ 
πικού χαρακτήρα (Μ.Φ.Η.-Μ.Κ.), είναι οι μονάδες, που 
φροντίζουν ηλικιωμένα άτομα (αυτοεξυπηρετούμενα ή 
μη) χωρίς επιχειρηματικό κέρδος. Τα καταβαλλόμενα 
δε τροφεία στις μονάδες αυτές καλύπτουν τα έξοδα 
λειτουργίας τους και μόνο. 

Οι Μ.Φ.Η. εξασφαλίζουν υποχρεωτικώς σ’ αυτά: 

- Υγιεινή διαμονή προσαρμοσμένη στις ανάγκες κάθε 
κατηγορίας περιθαλπόμενων, καθώς και ασφαλή και 
άνετη διαβίωσή τους. 

- Υγιεινή και επαρκή διατροφή ανάλογη με την κατά¬ 
σταση της υγείας του κάθε περιθαλπόμενου με ελά¬ 
χιστο ημερήσιο όριο τις 1.600 θερμίδες τροφής με την 
σωστή ποιοτική σύνθεση. 

- Συνεχή φροντίδα για την ατομική καθαριότητά τους, 
καθώς και την καθαριότητα των χώρων της Μονάδας. 

- Τακτική ιατρική παρακολούθηση καθώς και έγκαιρη 
και κατάλληλη για κάθε περιθαλπόμενο ιατροφαρμα¬ 
κευτική βοήθεια και πρόσκαιρη νοσηλεία. 

- Η νοσηλεία θα περιορίζεται στην έγκαιρα διάγνωση 
της ασθένειας και τη μέριμνα για την έγκαιρη εισαγωγή 
στο ενδεδειγμένο νοσηλευτήριο. 

- Δυνατότητα αυτοεξυπηρέτησης και αυτοπροστασίας 
με τη λήψη των κατάλληλων μέτρων διευκόλυνσης των 
περιθαλπόμενων (χειρολαβές, χειρολισθήρες, απλά και 
ειδικά μπαστούνια, περιπατητήρες κ.λπ,). 

- Προσφορά και διευκόλυνση απασχόλησης, ψυχαγω¬ 
γία, ψυχολογική βοήθεια, ανάλογα με την ηλικία, κατά¬ 
σταση και περίπτωση του περιθαλπόμενου. 

- Φυσικοθεραπεία με την εφαρμογή απλών φυσιοθε¬ 
ραπευτικών ή κινησιοθεραπευτικών μεθόδων ή μέριμνα 
για την περαιτέρω ειδική θεραπεία σε φυσικοθεραπευ- 
τήρια, αν κριθεί απαραίτητο, με σκοπό τη βελτίωση των 
δυνατοτήτων αυτοεξυπηρέτησης τους, εφόσον αυτή 
κρίνεται επιστημονικά εφικτή. 

- Δυνατότητα άσκησης των θρησκευτικών τους κα¬ 
θηκόντων και συμμετοχή, εφόσον το επιτρέπει η κα¬ 
τάστασή τους, σε πολιτιστικές και καλλιτεχνικές εκ¬ 
δηλώσεις. 

- Τον οφειλόμενο στην ανθρώπινη αξία σεβασμό και 
ενδιαφέρον, ανεξαρτήτως της σωματικής ή πνευματικής 
κατάστασης του περιθαλπόμενου. 

- Στις Μονάδες μη κερδοσκοπικού χαρακτήρα απα¬ 
γορεύονται οι επιχειρηματικές δραστηριότητες με 
εξαίρεση εκείνες των οποίων το προϊόν χρησιμοποι¬ 
είται προς όφελος των ηλικιωμένων, π.χ. καλλιέργεια 
οπωροκηπευτικών ή δωρεάν κόμμωση και κούρεμα των 
περιθαλπομένων. 

2. Για τη λειτουργία κάθε Μ.Φ.Η. είναι απαραίτητη η 
Άδεια Ίδρυσης και η Άδεια Λειτουργίας. 

3. Κάθε Μονάδα Φροντίδας Ηλικιωμένων, που εμπίπτει 
στις διατάξεις της παρούσας απόφασης, οφείλει να επι¬ 
τρέπει στον Κοινωνικό Σύμβουλο τον οριζόμενο από το 
ν. 2345 άρθρα 1 παρ. 4, την ελεύθερη πρόσβαση σ’ όλους 
τους χώρους παροχής υπηρεσιών και να εξασφαλίζει 
την ακώλυτη άσκηση των καθηκόντων του καθ’ όλη τη 
διάρκεια του εικοσιτετραώρου. 

4. Η δυναμικότητα κάθε Μονάδας δεν πρέπει να ξε¬ 
περνά τις 100 κλίνες. Οι ΜΦΗ που έχουν πάνω από 
100 κλίνες και λειτουργούν νόμιμα, εξακολουθούν τη 

λειτουργία τους. Ελάχιστη δυναμικότητα των ΜΦΗ ορί¬ 
ζονται οι 10 κλίνες. 

5. Επιτρέπεται η σύναψη σύμβασης με τις Μ.Φ.Η. για 
την παροχή υπηρεσιών σε ασφαλισμένους του Δημο¬ 
σίου ή των λοιπών ασφαλιστικών ταμείων. 

Αρθρο 2 
Άδεια Ίδρυσης 

α. Για την ίδρυση Μ.Φ.Η. είναι αναγκαία η ύπαρξη κα¬ 
ταλλήλου οικοπέδου ή κτιρίου με την ανάλογη έκταση 
οικοπέδου. 

1. Οι Μονάδες Φροντίδας Ηλικιωμένων μπορούν να 
ιδρύονται μέσα σε αστικές περιοχές, αλλά και σε περι¬ 
οχές εκτός σχεδίων πόλεων, αρκεί να υπάρχει το κα¬ 
τάλληλο οδικό δίκτυο για την απρόσκοπτη προσέγγιση 
των τροχοφόρων. 

Επιτρέπεται η εγκατάσταση των Μ.Φ.Η. σε οικοδομές, 
όταν τμήματα των οικοδομών αυτών χρησιμοποιούνται 
για άλλο σκοπό με την προϋπόθεση ότι θα υπάρχει 
ξεχωριστή είσοδος - έξοδος για τη Μονάδα. 

2. Το γήπεδο της Μ.Φ.Η. πρέπει, να εκπληρώνει τους 
όρους χρήσης γης της ισχύουσας πολεοδομικής νο¬ 
μοθεσίας, να απέχει 300 τουλάχιστον μέτρα από την 
περίμετρο εγκεκριμένης βιομηχανικής ζώνης, θορυβώ¬ 
δη εργαστήρια και εν γένει ανθυγιεινές και οχληρές 
εγκαταστάσεις, όπως αυτές χαρακτηρίζονται από την 
κατά νόμο αρμόδια Επιτροπή, σύμφωνα με τις ισχύουσες 
υγειονομικές διατάξεις και να εξυπηρετείται από τα 
Δίκτυα παροχής πόσιμου νερού, ηλεκτρικού ρεύματος, 
και τηλεφώνου. 

β. Η άδεια ίδρυσης χορηγείται από τη Διεύθυνση ή το 
Τμήμα Πρόνοιας της Νομαρχιακής Αυτοδιοίκησης του 
τόπου εγκατάστασης της μονάδας, μετά την υποβολή 
των παρακάτω δικαιολογητικών: 

1. Αίτηση του φυσικού ή Νομικού Προσώπου, που να 
αναγράφει τα στοιχεία του (ή τα στοιχεία του κατά το 
νόμο υπεύθυνου του Νομικού Προσώπου), την επωνυμία, 
την έδρα, τον αριθμό των κρεβατιών και το συγκεκρι¬ 
μένο σκοπό της επιχείρησης. 

2. Πλήρες τοπογραφικό διάγραμμα και σειρά αρχι¬ 
τεκτονικών σχεδίων σύμφωνα με την εγκύκλιο 98 του 
ΥΠΕΧΩΔΕ Απ. οικ. 82070/22.12.1989 σύνταξης μελετών, 
όπως αυτή ισχύει κάθε φορά, για την έκδοση άδειας 
δόμησης. 

3. Στην περίπτωση όπου γίνεται διαρρύθμιση ή επέ¬ 
κταση σε υπάρχον κτίριο, θα πρέπει να αποδεικνύεται η 
νομιμότητα του κτιρίου σύμφωνα με το άρθρο 23, παρ. 
1 του Γ.Ο.Κ. (ν. 1577/1985) όπως ισχύει. 

4. Τεχνική έκθεση του μηχανικού σε δύο αντίγραφα, 
που εκτός των άλλων να περιλαμβάνει: 

α) Τη περιγραφή της προσπελασιμότητας του οικο¬ 
πέδου. 

β) Την κατάσταση των οδών προσπέλασης και το 
στάδιο προόδου εφαρμογής του εγκριμένου ρυμοτο¬ 
μικού σχεδίου. 

γ) Τη δυνατότητα και την επάρκεια ύδρευσης, ηλε- 
κτροδότησης, τηλεφωνικής σύνδεσης και αποχέτευ¬ 
σης. 

δ) Πίνακα τελειωμάτων χώρων και τρόπο κατασκευής 
του κτιρίου γενικότερα. 

ε) Τον αριθμό των εξυπηρετουμένων από τη Μ.Φ.Η. 


ηλικιωμένων ατόμων, καθώς και πλήρη λειτουργική πε¬ 
ριγραφή. 

5. Υπεύθυνη δήλωση του ν. 1599/1986 του υπεύθυνου, 
στο όνομα του οποίου θα εκδοθεί η άδεια, που θα δη¬ 
λώνει ρητώς τη συμμόρφωσή του με τα αναγραφόμενα 
στο παρόν άρθρο παρ. Α εδάφιο 2. 

6. Πιστοποιητικό ποινικού μητρώου του προσώπου, στο 
όνομα του οποίο θα εκδοθεί η άδεια ίδρυσης. 

7. Όλα τα παραπάνω δικαιολογητικά υποβάλλονται 
στη Διεύθυνση ή Τμήμα Πρόνοιας της οικείας Νομαρ¬ 
χιακής Αυτοδιοίκησης (τα σχέδια υποβάλλονται σε δύο 
αντίγραφα). 

Η Διεύθυνση (ή το Τμήμα) Πρόνοιας εγκρίνει ή απορ¬ 
ρίπτει αιτιολογημένα τα παραπάνω δικαιολογητικά. 
Μετά την έγκριση των σχεδίων από λειτουργική άποψη, 
υποβάλλεται στην αρμόδια Πολεοδομία (ή Πολεοδομι- 
κό Γ ραφείο) ο πλήρης φάκελος για έκδοση της Οικο¬ 
δομικής Αδειας (μαζί με τα εγκεκριμένα από πλευράς 
λειτουργικότητας σχέδια). 

Γ ια τα υπάρχοντα κτίρια, που έχουν νόμιμη οικοδομική 
άδεια, ακολουθείται η ίδια διαδικασία, αλλά εκδίδεται 
από το αρμόδιο Γ ραφείο Πολεοδομίας η οικοδομική 
άδεια νέας χρήσης σύμφωνα με τις διατάξεις του άρ¬ 
θρου 5 του ΓΟΚ ν. 1577/1985 όπως τροποποιήθηκε και 
ισχύει. 

Μετά την έκδοση άδειας δόμησης και την υποβολή 
της εγκεκριμένης πλήρους μελέτης στη Διεύθυνση (ή 
το τμήμα) Πρόνοιας, χορηγείται η άδεια ίδρυσης. 

Γ. Οι Μ.Φ.Η. υπάγονται στις διατάξεις: 

1. Του Κτιριοδομικού Κανονισμού στην κατηγορία χρή¬ 
σης «Υγεία και Κοινωνική Πρόνοια». 

2. Του κανονισμού Πυροπροστασίας νέων κτιρίων στην 
κατηγορία «χρήσης Η». 

3. Στο σχεδίασμά και τη διαμόρφωση των χώρων της 
Μ.Φ.Η. θα πρέπει να λαμβάνεται υπόψη ο «Κανονισμός 
άρσης αρχιτεκτονικών εμποδίων από τα κτίρια Υγείας 
και Πρόνοιας, για τη διευκόλυνση της χρήσης τους από 
αναπήρους και άτομα μειωμένης κινητικότητας». 

Αρθρο 3 

Αδεια λειτουργίας 

1. Όταν ολοκληρωθεί η κατασκευή και ο εξοπλισμός 
του κτιρίου και του περιβάλλοντα χώρου, για την άδεια 
λειτουργίας της Μ.Φ.Η. υποβάλλονται στη Δ/νση ή το 
Τμήμα Πρόνοιας της οικείας Νομαρχιακής Αυτοδιοίκη¬ 
σης τα παρακάτω δικαιολογητικά: 

1.1 Αίτηση του προσώπου (φυσικού ή νομικού), στο 
όνομα του οποίου θα εκδοθεί η άδεια, που θα μνημο¬ 
νεύει τον αριθμό της άδειας, που χορηγήθηκε για την 
Ίδρυση. 

1.2 Δικαιολογητικά του ή των υπευθύνων ιατρών, 
ήτοι: 

α) Αδεια άσκησης επαγγέλματος. 

β) Πιστοποιητικό εγγραφής στον Ιατρικό Σύλλογο του 
τόπου λειτουργίας της επιχείρησης. 

γ) Υπεύθυνη δήλωση του ν. 1599/1986 του προτεινό- 
μενου ιατρού ότι αναλαμβάνει την επιστημονική ευθύνη 
της επιχείρησης. 

1.3 Εσωτερικό κανονισμό λειτουργίας της επιχείρη- 
σης. 

1.4 Πιστοποιητικό Πυρασφάλειας από την Πυροσβε¬ 
στική Υπηρεσία. 

1.5 Αντίγραφο της οικοδομικής άδειας θεωρημένο από 
το γραφείο Πολεοδομίας για την αποπεράτωση της 
οικοδομής. 

Εκδίδεται στη συνέχεια η άδεια λειτουργίας, με από¬ 
φαση του Νομάρχη, ύστερα από γνωμοδότηση της κατά 
νόμο αρμόδιας Επιτροπής, ότι η επιχείρηση συγκεντρώ¬ 
νει τους όρους και τις προϋποθέσεις της παρούσας 
απόφασης. 

Η παραπάνω απόφαση της οικείας Νομαρχιακής Αυ¬ 
τοδιοίκησης δημοσιεύεται στην Εφημερίδα της Κυβερ- 
νήσεως. 

2. Η αναθεώρηση της άδειας λειτουργίας είναι απαραί¬ 
τητη όταν μεταβάλλεται ένα από τα παρακάτω στοιχεία: 
α) Ιδιοκτησιακό καθεστώς β) Δυναμικότητα κλινών, γ) 
Εσωτερικός Κανονισμός, δ) Λειτουργία της Μ.Φ.Η. ( δι¬ 
αρρυθμίσεις, προσθήκες τμημάτων, κ.λπ.). 

3. Σε περίπτωση που στις ΜΦΗ μεταβληθεί το ιδιοκτη¬ 
σιακό καθεστώς ή ο εσωτερικός κανονισμός λειτουρ¬ 
γίας, αυτές οφείλουν μέσα σε διάστημα 6 μηνών να 
ενημερώσουν εγγράφως τη Δ/νση ή το Τμήμα Πρόνοιας 
της οικείας Νομαρχιακής Αυτοδιοίκησης η οποία εκδίδει 
αναθεωρημένη Αδεια Λειτουργίας της επιχείρησης χω¬ 
ρίς καμιά άλλη διαδικασία. Σε περίπτωση μη συμμόρφω¬ 
σης προς την παραπάνω υποχρέωση θα εφαρμόζονται 
οι ισχύουσες κυρώσεις. 

4. Οι Μ.Φ.Η. οι οποίες επιθυμούν αλλαγή στη δυναμι¬ 
κότητα των κλινών τους ή στην λειτουργία της μονάδας 
(διαρυθμίσεις, προσθήκες τμημάτων, κ.λπ.), οφείλουν να 
υποβάλουν στη Δ/νση ή το τμήμα Πρόνοιας της οικείας 
Νομαρχιακής Αυτοδιοίκησης τα παρακάτω στοιχεία, 
υπογεγραμμένα από έχοντα τη σχετική αρμοδιότητα 
διπλωματούχο Μηχανικό: 

α. έκθεση στην οποία θα περιγράφονται οι λειτουργι¬ 
κές τροποποιήσεις καθώς και οι τροποποιήσεις χώρων 
και δυναμικότητας. 

β. Κατόψεις, στις οποίες θα έχουν αποτυπωθεί οι εν 
λόγω τροποποιήσεις. 

Στη συνέχεια η Δ/νση ή το τμήμα Πρόνοιας της οικεί¬ 
ας Νομαρχιακής Αυτοδιοίκησης, εκδίδει αναθεωρημένη 
άδεια λειτουργίας (ύστερα από γνωμοδότηση της κατά 
νόμο αρμόδιας επιτροπής). Σε περίπτωση μη συμμόρφω¬ 
σης προς την παραπάνω υποχρέωση θα εφαρμόζονται 
οι ισχύουσες κυρώσεις. 

5. Για τις Μ.Φ.Η. που έχουν λάβει άδεια λειτουργίας 
πριν την δημοσίευση της παρούσας, κάθε νέα προσθή¬ 
κη κτισμάτων στο ίδιο ή σε όμορο οικόπεδο με σκοπό 
την αύξηση της δυναμικότητας των κλινών μέχρι του 
ανώτατου επιτρεπόμενου αριθμού των 100 κλινών, που 
πραγματοποιείται μετά την δημοσίευση της παρούσας, 
θα διέπεται μόνο ως προς τις διαστάσεις των θαλάμων, 
το χώρο διημέρευσης -τραπεζαρίας και τις υπαίθριες 
εγκαταστάσεις, από τις ρυθμίσεις του παρόντος κτιρι- 
ολογικού προγράμματος, (άρθρο 4, πίνακας I). 

6. Οι ΜΦΗ οι οποίες έχουν λάβει άδεια λειτουργίας 
πριν τη δημοσίευση της παρούσας και έχουν προβεί σε 


τροποποιήσεις των εγκαταστάσεών τους που συνεπά¬ 
γεται αύξηση ή μείωση των κλινών τους οφείλουν να 
υποβάλουν στη Δ/νση ή το τμήμα Πρόνοιας της οικείας 
Νομαρχιακής Αυτοδιοίκησης μέσα σε διάστημα ενός (1) 
έτους από τη δημοσίευση της παρούσας τα παρακάτω 
στοιχεία, υπογεγραμμένα από έχοντα τη σχετική αρ¬ 
μοδιότητα διπλωματούχο Μηχανικό: 

α. έκθεση στην οποία θα περιγράφονται οι λειτουργι¬ 
κές τροποποιήσεις καθώς και οι τροποποιήσεις χώρων 
και δυναμικότητας. 

β. Κατόψεις, στις οποίες θα έχουν αποτυπωθεί οι εν 
λόγω τροποποιήσεις. 

Στη συνέχεια η Δ/νση ή το τμήμα Πρόνοιας της οικεί¬ 
ας Νομαρχιακής Αυτοδιοίκησης, εκδίδει αναθεωρημένη 
άδεια λειτουργίας (ύστερα από γνωμοδότηση της κατά 
νόμο αρμόδιας επιτροπής) με βάση τις διατάξεις που 
ίσχυαν κατά την αρχική τους αδειοδότηση. Σε περίπτω¬ 
ση μη συμμόρφωσης προς την παραπάνω υποχρέωση 
θα εφαρμόζονται οι ισχύουσες κυρώσεις. 

7. Σε περίπτωση μεταστέγασης ΜΦΗ απαιτείται νέα 
άδεια ίδρυσης και λειτουργίας σύμφωνα με τις διατάξεις 
της παρούσας απόφασης. 

8. Οι λειτουργούσες ΜΦΗ με άδεια ίδρυσης και λει¬ 
τουργίας σύμφωνα με τις διατάξεις του π.δ. 692/1979 
δεν οφείλουν να προσαρμοστούν με τις διατάξεις των 
σχετικών (6) Υπουργικών Αποφάσεων ή στις διατάξεις 
της παρούσας απόφασης. 

Άρθρο 4 

Κτιριολογικό πρόγραμμα - Μετρικά στοιχεία (Μ.Φ.Η.) 

1. Οι χώροι και οι επιφάνειες που απαιτούνται για 
τη λειτουργία της Μ.Φ.Η., δίνονται στο Πίνακα I που 
ακολουθεί. 

2. Οι κλίνες των Μ.Φ.Η. διατάσσονται σε Μονάδες Δια¬ 
βίωσης (ΜΔ) με μέγιστο αριθμό κλινών τις 25 κλίνες. 

3. Όλοι οι χώροι υγιεινής των θαλάμων θα πρέπει να 
εξασφαλίζουν την ελάχιστη δυνατότητα χρήσης τους 
και από μη αυτοεξυπηρετούμενα άτομα. Ανά όροφο να 
υπάρχει χώρος για ννΟ/ϋδ για ΑΜΕΑ. 

4. Η Μ.Φ.Η. είναι υποχρεωμένη να διαμορφώνει τον 
ακάλυπτο χώρο του οικοπέδου της, σε χώρο πράσινου. 
Στο χώρο αυτό απαγορεύεται η εναπόθεση αντικειμέ¬ 
νων, υλικών ή απορριμμάτων. 

5. Ο ακάλυπτος χώρος του οικοπέδου, της προηγού¬ 
μενης παραγράφου, θα διαρρυθμίζεται καταλλήλως 
για την ασφαλή κυκλοφορία και άνετη παραμονή των 
περιθαλπόμενων. Ο χώρος αυτός θα πρέπει να είναι 
τουλάχιστον πενταπλάσιος σε μ 2 του αριθμού των κλι¬ 
νών (π.χ. για 50 κλίνες ο ελάχιστος ακάλυπτος χώρος 
θα είναι 250 μ2). Οπου δεν επαρκεί ο ακάλυπτος χώρος 
του οικοπέδου, μπορεί να διαμορφώνετε το δώμα σε 
χώρο πρασίνου, υπό την προϋπόθεση ότι θα ληφθούν 
τα απαραίτητα μέτρα για την ασφαλή προσπέλαση και 
παραμονή των περιθαλπομένων σε αυτό. 

ΠΙΝΑΚΑΣ I 


Α/Α 

ΕΙΔΟΣ ΧΩΡΟΥ 

ΕΠΙΦΑ¬ 

ΝΕΙΕΣ 

Μ 2 

ΠΑΡΑΤΗΡΗΣΕΙΣ 

Α 

ΜΟΝΑΔΑ ΔΙΑΒΙΩΣΗΣ (ΜΔ) (1) 


Μέχρι 25 κλίνες 

1 

Θάλαμος 1 κλίνης (Θέση Α) 

12,0 

Με ννΘ/Ω 

2 

Θάλαμος 2 κλινών (Θέση ΑΒ) 

18,0 

Με ννΘ/Ω 

3 

Θάλαμος 3 κλινών (Θέση Β) 

24,0 

Με ννΘ/Ω 

4 

Θάλαμος 4 κλινών (Θέση Γ) 

30,0 

Με ννΘ/Ω 

5 

Χώρος Διημέρευσης 

0,6 

(μ 2 /κλίνη) Καθιστικό - Ελάχιστο εμβαδόν 12 μ 2 

6 

Στάση αναπηρικών αμαξιδίων 


Διεύρυνση του διαδρόμου 

7 

Στάση εργασίας/ λινοθήκη (2) 

10,0 


8 

Οίΐίσθ (2) 

9,0 

Με ερμάρια, νεροχύτη 

9 

Ακάθαρτα, σκωραμίδες (2) 

2,0 


Β 

ΕΞΥΠΗΡΕΤΗΣΕΙΣ 



10 

Είσοδος/υποδοχή/αναμονή 


Με πάγκο πληροφοριών και μικρό καθιστικό 

11 

\Λ/.0. Επισκεπτών 

6,0 

Δύο \Λ/Θ εκ των οποίων το ένα ΑμεΑ. 

12 

Γ ραφείο Διοίκησης 

10,0 


13 

Γ ραφείο Προϊσταμένης 

9,0 


14 

Γ ραφείο / εξεταστήριο ιατρού 

14,0 

Με ερμάρια και ψυγείο για φύλαξη φαρμάκων 

15 

Ειδικό λουτρό 

9,0 

Με νιπτήρα και λεκάνη 

16 

Χώρος Φυσικοθεραπείας 

15,0 

Ο χώρος επαυξάνεται κατά 2 μ 2 για κάθε 10 κλίνες 
επιπλέον των 25 

17 

Θάλαμος μόνωσης/προσωρινής νοσηλείας 

18,0 

Με \Λ/Θ/Ω, ένας θάλαμος για Μ.Φ.Η μέχρι 50 κλί¬ 
νες. Άνω των 50 κλινών απαιτείται και δεύτερος 
θάλαμος. 

18 

Κοιτώνας προσωπικού 

12,0 

Με ννΘ/Ω 

19 

Χώρος Καθιστικού-Τραπεζαρίας-Εργοθερα- 
πείας 

1,0/ 

κλίνη 


Γ 

ΒΟΗΘΗΤΙΚΕΣ ΥΠΗΡΕΣΙΕΣ 



20 

Κουζίνα 



20.1 

Περίπτωση Α (3) 


Στην περίπτωση που το φαγητό παρασκευάζεται 
στη Μ.Φ.Η. 


Κουζίνα για Μονάδα μέχρι 50 κλίνες 

44,0 

Μαγειρείο, αποθήκες/ψυγεία, προπαρασκευή, πά¬ 
γκος σερβιρίσματος, πλύση σκευών/πιάτων, γρα¬ 
φείο 


Κουζίνα για Μονάδα μέχρι 100 κλίνες 

70,0 

20.2 

Περίπτωση Β 


Στην περίπτωση εξωτερικής τροφοδοσίας (ΘαΙοπηρ) 


για Μονάδα μέχρι 50 κλίνες 

30,0 

Παραλαβή, προετοιμασία, πάγκος σερβιρίματος, 
ψυγείο,πλύση πιάτων 


για Μονάδα μέχρι 100 κλίνες 

45,0 

21 

Πλυντήριο 




Περίπτωση Α (3) 


Στην περίπτωση που η πλύση γίνεται στη Μ.Φ.Η. 

21.1 

για Μονάδα μέχρι 50 κλίνες 

30,0 

Πλυντήριο, στεγνωτήριο, σιδερωτήριο 


για Μονάδα μέχρι 100 κλίνες 

60,0 

21.2 

Περίπτωση Β 


Στην περίπτωση που η πλύση γίνεται εκτός Μο¬ 
νάδας 


για Μονάδα μέχρι 100 κλίνες 

12,0 


22 

Αποδυτήρια \Ν Ο/ϋ προσωπικού 

6,0 

ννΘ/ντους και ερμάρια /ανά 10 εργαζόμενους 

23 

Συγκέντρωση ακαθάρτων 

5,0 


24 

Αποθήκη ειδών καθαριότητας 

8,0 


25 

Λινοθήκη 

10,0 


26 

Αποθήκη αποσκευών περιθαλπομένων 

8,0 

Ο χώρος επαυξάνεται κατά 2 μ 2 για κάθε 10 κλίνες 
επιπλέον των 25 

27 

Αποθήκη αναπηρ. αμαξιδίων, βοηθημάτων 
κ.λπ. 

6,0 


28 

Γ ενική αποθήκη 

20,0 


29 

Νεκροθάλαμος 

8,0 

Με νιπτήρα 

30 

Η/Μ εγκαταστάσεις 


Ανάλογα με την ανάπτυξη της ΜΦΗ και σύμφωνα 
με τον Κτιριοδομικό Κανονισμό. 

Δ 

ΥΠΑΙΘΡΙΕΣ ΕΓΚΑΤΑΣΤΑΣΕΙΣ 


Σύμφωνα με το αντίστοιχο άρθρο 


(1) Η Μονάδα αναπτύσσεται ανά επίπεδο, δεν επιτρέπεται δηλαδή η ανάπτυξή της σε δύο ή περισσότερους 
ορόφους. 

(2) Στην περίπτωση που αναπτύσσονται δύο Μονάδες στον ίδιο όροφο οι χώροι 7, 8 και 9 μπορούν να είναι κοινοί 
με εμβαδά 15,12 και 3 μ 2 αντίστοιχα 

(3) Χώροι των οποίων η ανάπτυξη είναι προαιρετική. 


Άρθρο 5 

Κυκλοφορία - μέτρα ασφάλειας 


1. Διαφορετικές στάθμες δαπέδου στον ίδιο όροφο 
δεν επιτρέπονται. Αν για τεχνικούς λόγους είναι ανα¬ 
πόφευκτες, θα αντιμετωπίζονται με κεκλιμένο επίπεδο, 
κλίσης το πολύ 7%. Το κεκλιμένο αυτό επίπεδο θα έχει 
αντιολισθηρή επικάλυψη. 

2. Όλοι οι διάδρομοι και οι κλίμακες που εξυπηρετούν 
ηλικιωμένους πρέπει να έχουν χειρολαβές και από τις 
δύο πλευρές σε ύψος 0.80-0.90 μ. από το δάπεδο, όπως 
επίσης κα φωτισμό νυκτός και έκτακτης ανάγκης με 
μπαταρίες σε όλο το κτίριο. 

3. Τα πλάτη των διαδρόμων, κλιμάκων και θυρών του 
κτιρίου πρέπει να εναρμονίζονται με τα οριζόμενα από 
τον [Κανονισμό Πυροπροστασίας των Νέων Κτιρίων] 
(π.δ. 71/1988, ΦΕΚ 32/Α') για όλα τα νέα κτίρια στα 
οποία είναι υποχρεωτική η εφαρμογή του. Σε κάθε πε¬ 
ρίπτωση οι θύρες που οδηγούν στους θαλάμους, τους 
χώρους υγιεινής, ψυχαγωγίας, και φυσικοθεραπείας 
πρέπει να εξασφαλίζουν την άνετη διάβαση αναπηρι¬ 
κού αμαξιδίου, και η λειτουργία των θυρών αυτών να 
είναι δυνατή από τον ίδιο το άτομο που κινείται με 
αναπηρικό αμαξίδιο. 

4. Τα πλάτη των κλιμακοστασίων και η μορφή των 
βαθμιδών θα πρέπει να είναι σύμφωνα με τα οριζόμενα 
από τον Κτιριοδομικό Κανονισμό για κτίρια Υγείας και 
Πρόνοιας. 

5. Στις θέσεις πυκνής κυκλοφορίας περιθαλπόμενων, 
αν χρησιμοποιηθούν γυάλινες πόρτες, αυτές θα πρέπει 
να είναι εθουπίγ και θα σημαίνονται επαρκώς, για να 
αποφεύγονται τα ατυχήματα. 

6. Οι θύρες όλων των ννο/όε που χρησιμοποιούνται από 
τους εξυπηρετούμενους μπορεί να είναι είτε ανοιγόμε- 
νες προς τα έξω είτε συρόμενες εξωτερικά. 

7. Θα πρέπει να υπάρχει ένα τουλάχιστον αναπηρικό 
καρότσι για κάθε 25 άτομα για τα οποία θα προβλέπο- 
νται θέσεις στάθμευσης έτσι ώστε να μην παρακωλύουν 
την ελεύθερη κυκλοφορία. 


Αρθρο 6 

Χαρακτηριστικά θαλάμων 

1. Οι Μονάδες Φροντίδας Ηλικιωμένων μπορούν να 
διαθέτουν θαλάμους με μία έως τέσσερις κλίνες και 
με ιδιαίτερο \Λ/Θ/Θ στο οποίο θα εξασφαλίζεται η χρή¬ 
ση του και από άτομα με μειωμένη κινητικότητα. Οι 
διαστάσεις και οι κατασκευαστικές λεπτομέρειες των 
θαλάμων και των λουτρών, θα πρέπει να είναι σύμφωνα 
με τον Κανονισμό που αναφέρεται στη παράγραφο Γ 
εδάφιο 3 του άρθρου 2, έτσι ώστε να εξυπηρετούνται 
και οι ηλικιωμένοι, που κινούνται με αναπηρικό αμα¬ 
ξίδιο. 

2. Θάλαμος μιας κλίνης θεωρείται θέση Α', δύο κλι¬ 
νών θέση ΑΒ', τριών κλινών θέση Β', τεσσάρων κλινών 
θέση Γ'. 

3. Δύο θάλαμοι μονόκλινοι ή δίκλινοι μπορεί να διαθέ¬ 
τουν κοινό ννο/ϋ υπό την προϋπόθεση όμως ότι το \Λ/Θ/ϋ 
αυτό ευρίσκεται ανάμεσα ή στα όρια των θαλάμων. 
Στην περίπτωση αυτή οι 2 θάλαμοι υπολογίζονται σαν 
ένας και η κατηγορία του ενοποιημένου αυτού θαλάμου 
προκύπτει από τον συνολικό αριθμό των κλινών που 
υπάρχουν και στους δύο θαλάμους. Στη περίπτωση αυτή 
οι κλίνες και στους δύο θαλάμους δεν μπορεί να είναι 
περισσότερες από τέσσερις (4). 

4. Ο κάθε θάλαμος περιθαλπομένων θα διαθέτει: 

α) Κατάλληλο ηλεκτρικό φωτισμό οροφής, επίτοιχο 
κλίνης και φωτισμό νύκτας και έκτακτης ανάγκης με 
μπαταρία. 

β) Εντοιχισμένη ή κινητή ιματιοθήκη αναλογών διαστά¬ 
σεων με τα απαραίτητα ράφια, συρτάρια και ράβδους 
ανάρτησης των ρούχων. 

γ) Κρεβάτι, τραπεζάκι, κομοδίνο και μία τουλάχιστον 
πολυθρόνα για κάθε περιθαλπόμενο. Τα έπιπλα πρέπει 
να είναι του εγκεκριμένου υπό του ΕΟΤ για ξενοδοχεία 
τύπου Α' και ανάλογα το ελάχιστο Γ' κατηγορίας. 

δ) Εξωτερική τηλεφωνική γραμμή για κάθε 10 περι¬ 
θαλπόμενους. 

ε) Κάθε κλίνη θα έχει εγκατάσταση κλήσης προσω¬ 
πικού. 

5. Ο θάλαμος μόνωσης/ προσωρινής νοσηλείας προ¬ 
ορίζεται κυρίως για την ολιγοήμερη φιλοξενία ατόμων 
που χρήζουν ιδιαίτερης φροντίδας π.χ. με μεταδοτικά 
νοσήματα. 

Αρθρο 7 

Λουτρό και ειδικές κατασκευές 

1. Σε κάθε θάλαμο Μονάδας Φροντίδας Ηλικιωμένων 
θα υπάρχει ιδιαίτερο λουτρό ή \Λ/Θ/Θ, για το οποίο θα 
πρέπει να τηρούνται οι προϋποθέσεις του Κανονισμού 
που αναφέρεται στη παράγραφο Γ εδάφιο 3 του άρ¬ 
θρου 2. Ειδικότερα ο χώρος υγιεινής των θαλάμων θα 
περιλαμβάνει: 

α) Λουτήρα ή ανάλογη διαμόρφωση δαπέδου με σιφόνι 
απορροής, με κρουνό ανάμιξης θερμού-ψυχρού νερού, 
κινητό καταιονητήρα (ντους), κάθισμα και χειρολαβές 
σε κατάλληλες θέσεις για τη διευκόλυνση των περι¬ 
θαλπόμενων κατά την ώρα της ατομικής τους καθα¬ 
ριότητας. 

β) Λεκάνη αποχωρητηρίου με σκέπασμα, καθώς και 
σύστημα απομάκρυνσης των ακαθαρσιών με επαρκή για 
το σκοπό αυτό πίεση νερού. Στο χώρο αυτό θα υπάρχει 
σύστημα ειδοποίησης: του προσωπικού σε περίπτωση 
αδυναμίας του περιθαλπόμενου, καθώς και χειρολαβές 
σε κατάλληλες θέσεις για διευκόλυνση των περιθαλ- 
πομένων. 

γ) Νιπτήρα διαστάσεων τουλάχιστον 0,40X0,50 μ. και επι- 
χρωμιωμένη βρύση ανάμιξης θερμού και ψυχρού νερού. 

2. Το Ειδικό Λουτρό προοριζόμενο για την ατομική 
υγιεινή των μη αυτοεξυπηρετούμενων θα εκπληρώνει 
τις εξής προϋποθέσεις. 

α) Οι διαστάσεις θα εξασφαλίζουν τον καθαρισμό των 
περιθαλπόμενων σε λουτήρα ή επί φορητής κλίνης. 

β) θα περιέχει: 

• λουτήρα με χειρολαβές προσπελάσιμο από τις 3 
πλευρές ή απλό σιφόνι δαπέδου, κινητό καταιονητήρα, 
ειδικό σταθερό κάθισμα προσπελάσιμο από όλες τις 
πλευρές και χειρολαβές για τη στήριξη του περιθαλ¬ 
πόμενου, 

• μία λεκάνη αποχωρητηρίου και ένα νιπτήρα. 

3. Ένα μηχάνημα ανέγερσης και ανύψωσης ανά μο¬ 
νάδα. 

Άρθρο 8 

Μαγειρείο και χώροι αυτού 

1. Το μαγειρείο πρέπει να είναι αναλογών διαστάσεων, 
να διαθέτει ανάλογη με τον αριθμό των περιθαλπόμε¬ 
νων εστία, η οποία θα λειτουργεί με ηλεκτρικό ρεύμα 
ή πετρέλαιο ή υγραέριο ή φυσικό αέριο και ένα τουλά¬ 
χιστον φούρνο. 

2. Στους χώρους του μαγειρείου θα υπάρχουν. 

α) Εγκαταστάσεις καθαρισμού και πλύσης μαγειρικών 
σκευών, που θα περιλαμβάνουν διπλές βαθιές λεκάνες 
από λείο αδιαπότιστο υλικό συνδεόμενες απ’ ευθείας 
με τις εγκαταστάσεις αποχέτευσης και εφοδιασμένες 
με εγκατάσταση θερμού και ψυχρού νερού. 

β) Η πλύση και ο καθαρισμός των σκευών επίσης εστί¬ 
ασης θα πραγματοποιείται είτε με μηχανική αυτόματη 
πλύση (πλυντήρια), είτε με ειδικές εγκαταστάσεις, που 
περιγράφονται στην προηγούμενη παράγραφο. 


γ) Ηλεκτρικό ψυγείο χωρητικότητας τουλάχιστον 25 
κυβικών ποδών για Μ.Φ.Η. δυναμικότητά μέχρι 50 κλι¬ 
νών. Για Μ.Φ.Η. με περισσότερους περιθαλπόμενους θα 
υπάρχουν θάλαμοι συντήρησης και κατάψυξης ανάλογοι 
με τον αριθμό των περιθαλπόμενων. 

3. Οι χώροι του μαγειρείου θα εξαερίζονται επαρκώς 
με κατάλληλο σύστημα εξαερισμού. 

4. Ιδιαίτερο χώρο συγκέντρωσης απορριμμάτων. 

5. Θερμοτράπεζα ανάλογης χωρητικότητας για τις 
πάνω από 50 κλίνες Μ.Φ.Η. 

6. Σκευοθήκη και πιατοθήκη ανάλογης χωρητικότη¬ 
τας, η οποία θα μπορεί να περιληφθεί στο χώρο του 
μαγειρείου. 

7. Η Μ.Φ.Η. έχει δυνατότητα να χρησιμοποιεί τις υπηρε¬ 
σίες εταιρείας παρασκευής έτοιμων γευμάτων (οαίοπηδ) 
για τη σίτιση των περιθαλπομένων. Στην περίπτωση 
αυτή απαιτείται έγγραφη γνωστοποίηση προς τη Δι¬ 
εύθυνση ή το τμήμα Πρόνοιας της οικείας Νομαρχίας 
συνοδευόμενη από τη σύμβαση και την άδεια λειτουρ¬ 
γίας της επιχείρησης οαίοπης. 

Αρθρο 9 

Δάπεδο - Επιστρώσεις - Επικαλύψεις 

1. Τα δάπεδο των θαλάμων, των διαδρόμων και γενικά 
των χώρων όπου κυκλοφορούν οι περιθαλπόμενοι, θα 
πρέπει να είναι επιστρωμένα με υλικό που αφενός κα¬ 
θαρίζεται εύκολα και αφετέρου είναι αντιολισθηρά. 

2. Οι επιφάνειες των τοίχων των θαλάμων πρέπει να 
είναι βαμμένες από το δάπεδο και μέχρι την οροφή με 
υδρόχρωμα ή με πλαστικά ακρυλικά χρώματα όπως και 
οι διάδρομοι και τα κλιμακοστάσια και μέχρι του ύψους 
1.10 μ. τουλάχιστον, με χρώματα ριπολίνης. 

3. Τα ννΘ/Θ θα επενδύονται από το δάπεδο μέχρι 
ύψους 1.70 μ. τουλάχιστον με πλακίδια πορσελάνης. Το 
ίδιο θα ισχύει και για τους τοίχους των μαγειρείων, 
πλυντηρίων και νεκροθαλάμου. 

Αρθρο 10 

Θέρμανση - αερισμός - φωτισμός 

1. Κάθε Μ.Φ.Η. πρέπει να διαθέτει σύστημα κεντρικής 
ή άλλης (επιστημονικά κατάλληλης) θέρμανσης, η οποία 
όμως θα εξασφαλίζει θερμοκρασία τουλάχιστον 22 βαθ¬ 
μούς Κελσίου καθ’ όλη τη διάρκεια της χειμερινής περιό¬ 
δου. Θα πρέπει να διαθέτει κλιματισμό τουλάχιστον στους 
χώρους διημέρευσης και τραπεζαρίας. Γ ια νέα κτίρια απα¬ 
ραίτητος είναι ο κλιματισμός και στους θαλάμους. 

2. Σε κάθε χώρο της Μ.Φ.Η. θα εξασφαλίζεται καλός και 
επαρκής φυσικός και τεχνητός φωτισμός και αερισμός. 

3. Ειδικότερα οι θάλαμοι και οι χώροι διημέρευσης 
των περιθαλπόμενων θα έχουν τον κατάλληλο φυσικό 
φωτισμό και ηλιασμό (με προσανατολισμό κατά προ¬ 
τίμηση Ν έως Ν.Α.), απαγορευμένου του φωτισμού και 
αερισμού τους διαμέσου των φωταγωγών. 

Οι χώροι αυτοί πρέπει να έχουν πρόσβαση στον εξω¬ 
τερικό χώρο (στην αυλή) αν είναι ισόγειοι. 

Αρθρο 11 
Εγκαταστάσεις 

Κάθε Μ.Φ.Η. θα πρέπει να έχει: 

1. Σε όλα τα νέα κτίρια Μ.Φ.Η. των οποίων η οικοδομική 
άδεια έχει εκδοθεί μετά τις 13.6.2000 είναι υποχρεωτική 




17578 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


η κατασκευή ανελκυστήρα καθώς και η εξασφάλιση της 
προσπέλασης από τη στάθμη του πεζοδρομίου σύμφω¬ 
να με τα οριζόμενα από το άρθρο 28 του ν. 2831/2000 
(ΦΕΚ 140/Δ'). 

Στα υφιστάμενα πριν τις 13.6.200 κτίρια που διαθέτουν 
ισόγειο και ένα ακόμη όροφο, είναι δυνατόν να χρησι¬ 
μοποιηθούν εναλλακτικά μηχανικά μέσα κατακόρυφης 
μετακίνησης. 

2. Δίκτυο διανομής ψυχρού και θερμού ύδατος συ¬ 
νεχούς παροχής και επαρκούς πίεσης, αποχετευτικό 
σύστημα σύμφωνα με τις ισχύουσες υγειονομικές και 
λοιπές διατάξεις. 

3. Σύγχρονα μέσα πυρασφάλειας σύμφωνα με τον 
«Κανονισμό Πυρασφάλειας των Νέων Κτιρίων» ή σύμ¬ 
φωνα με τις οδηγίες της αρμόδιας Πυροσβεστικής 
Υπηρεσίας για τα υφιστάμενα πριν την εφαρμογή του 
Κανονισμού κτίρια. Σε κάθε περίπτωση θα πρέπει να 
εκδίδεται Πιστοποιητικό Πυρασφάλειας από την Πυρο¬ 
σβεστική Υπηρεσία. 

4. Φορητές συσκευές συμπύκνωσης οξυγόνου, μία μέ¬ 
χρι 50 κλίνες, όπως και φορητή συσκευή αναρρόφησης, 
μια μέχρι 50 κλίνες, η χρήση της οποίας θα γίνεται 
πάντα παρουσία του γιατρού της μονάδας. 

Άρθρο 12 

Βιβλία και στοιχεία της Μονάδας 

1. Ημερολόγιο εισερχόμενων και εξερχόμενων περι¬ 
θαλπόμενων. 

2. Ατομικός φάκελος για κάθε περιθαλπόμενο πλήρως 
ενημερωμένος, που θα περιέχει καρτέλα φαρμακευτι¬ 
κής αγωγής και δίαιτας (όταν υπάρχει ειδικός λόγος), 
παρατηρήσεις και μεταβολές σχετικές με τη διαμονή 
και περίθαλψή του, τα έγγραφα που προσκομίζονται 
ή συντάσσονται με την εισαγωγή του στην Μ.Φ.Η., και 
εξιτήριο ή αντίγραφο πιστοποιητικού θανάτου για πε¬ 
ριθαλπόμενο που απεβίωσε μέσα στη Μονάδα. Οι φά¬ 
κελοι αυτοί θα φυλάσσονται στο Ιατρείο/ Εφημερείο 
Νοσηλευτικής με μέριμνα του διοικητικού υπεύθυνου της 
Μονάδας, για μια πενταετία από την καθ’ οποιοδήποτε 
τρόπο αποχώρηση του περιθαλπόμενου. Απαραίτητη 
προϋπόθεση για την εισαγωγή αποτελεί: 

α) Η προσκόμιση ιατρικής γνωμάτευσης, που πιστοποιεί 
την κατάσταση υγείας του περιθαλπομένου, ή η προσκό¬ 
μιση εξιτηρίου νοσοκομείου ή κλινικής, ή η λήψη ιστορικού 
κατά δήλωση του περιθαλπομένου ή/και του οικογενεια¬ 
κού του περιβάλλοντος, δεόντως υπογεγραμμένη. 

β) Η σύνταξη και υπογραφή ιδιωτικού συμφωνητικού 
στο οποίο αναγράφονται οι γενικοί και ειδικοί όροι 
και συμφωνίες συνεργασίας που δεσμέυουν ρητά την 
Μ.Φ.Η. και την πλευρά του περιθαλπόμενου ή/και του 
οικογενειακού του περιβάλλοντος. 

Όλα τα παραπάνω έγγραφα μπορούν να τηρούνται 
σε ηλεκτρονική μορφή. 

Άρθρο 13 
Προσωπικό 

1. Το προσωπικό της μονάδας διακρίνεται σε: Διοικητι¬ 
κό, Ιατρικό, Νοσηλευτικό, Βοηθητικό και Ειδικό και πρέ¬ 
πει να διαθέτει την ακόλουθη τουλάχιστον σύνθεση: 


Α. Διοικητικό: 

Ένας διοικητικός υπεύθυνος για τη σύμφωνα με το 
νόμο λειτουργία της Μ.Φ.Η., ο οποίος μπορεί να είναι και 
το πρόσωπο στο όνομα του οποίου εκδίδεται η άδεια, 
ή πρόσωπο διορισμένο ή μέλος του Δ.Σ. προκειμένου 
περί Νομικού Προσώπου. 

Β. Ιατρικό: 

Ένας γιατρός, ο οποίος και είναι υπεύθυνος για θέ¬ 
ματα υγειονομικής εν γένει φύσης με ελάχιστη δίωρη 
ημερήσια απασχόληση. 

Γ. Νοσηλευτικό: 

Πρωινή βάρδια: 

Ένας νοσηλευτής-τρια ΤΕ ή ένας νοσηλευτής-τρια ΔΕ 
με καθήκοντα προϊσταμένου-ης και επιπλέον: 

Ένας κοινωνικός φροντιστής- τρία ανά 25 αυτοεξυ- 
πηρετούμενους περιθαλπόμενους ή ανά 15 μη αυτο- 
εξυπηρετούμενους. Όταν ο αριθμός των περιθαλπό¬ 
μενων είναι μεγαλύτερος των 25, 50, 75 κ.ο.κ. κατά 11 
περιθαλπόμενους, απαιτείται ένας επιπλέον κοινωνικός 
φροντιστής-τρια. 

Απογευματινή βάρδια: 

Ένας νοσηλευτής -τρία ΤΕ ή ένας νοσηλευτής - τρία 
ΔΕ για τους πρώτους 25 περιθαλπόμενους. 

Ένας κοινωνικός φροντιστής -τρία ανά 25 επιπλέον 
αυτοεξυπηρετούμενους περιθαλπόμενους ή ανά 15 μη 
αυτοεξυπηρετούμενους. 

Όταν ο αριθμός των περιθαλπόμενων είναι μεγαλύ¬ 
τερος των 25, 50, 75 κ.ο.κ. κατά 11 περιθαλπόμενους, 
απαιτείται ένας επιπλέον κοινωνικός φροντιστής-τρια. 

Βραδινή βάρδια: 

Ένας νοσηλευτής -τρία ΤΕ ή ένας νοσηλευτής - τρία 
ΔΕ για τους πρώτους 35 περιθαλπόμενους. 

Ένας κοινωνικός φροντιστής-τρια ανά 35 επιπλέον 
περιθαλπόμενους. 

Όταν ο αριθμός των περιθαλπόμενων είναι μεγαλύτε¬ 
ρος του 35, 70 κ.ο.κ. κατά 17 περιθαλπόμενους, απαιτεί¬ 
ται ένας επιπλέον κοινωνικός φροντιστής-τρια. 

Δ. Ειδικό προσωπικό: 

α) Ένας - μία (1) Φυσικοθεραπευτής-τρια ή γυμνα- 
στής-τρια με ελάχιστη δίωρη ημερήσια απασχόληση. 

β)Ένας - μία (1) Κοινωνικός Λειτουργός ή Ψυχολόγος 
με ελάχιστη δίωρη απασχόληση για τρεις (3) φορές 
την εβδομάδα. 

Ε. Βοηθητικό προσωπικό: 

α)Ένας (1) μάγειρας ή ελλείψει αυτού βοηθός μάγειρα. 
Η πρόσληψη μάγειρα δεν είναι απαραίτητη στις Μ.Φ.Η. 
που προμηθεύονται έτοιμα φαγητά από εξωτερικές μο¬ 
νάδες τροφοδοσίας (ΟΑΤΕΒΙΝΌ). 

β) Μία (1) καθαρίστρια για κάθε πενήντα κλίνες και μία 
τραπεζοκόμο ανά πενήντα κλίνες με ωριαία απασχό¬ 
ληση. Η πρόσληψη καθαρίστριας δεν είναι απαραίτητη 
στις Μονάδες που διαθέτουν συνεργείο καθαριότητας. 
Η ΜΦΗ στην περίπτωση που χρησιμοποιεί τις υπηρε¬ 
σίες συνεργείου καθαριότητος οφείλει να ενημερώσει 
εγγράφως την οικεία Νομαρχία υποβάλλοντας τη σχε¬ 
τική σύμβαση καθώς και την άδεια λειτουργίας του 
συνεργείου καθαριότητας. 

Η Μ.Φ.Η. υποχρεούται να έχει και να διαθέτει, όποτε 
της ζητηθεί, πιστοποιητικά υγείας για όλο το προσω¬ 
πικού που απασχολεί. 

Για το προσωπικό των Β', Γ και Δ κατηγοριών υποχρε- 
ούται να έχει και να διαθέτει, όποτε της ζητηθεί, άδεια 
άσκησης επαγγέλματος. 

Άρθρο 14 

Άδεια ίδρυσης και λειτουργίας σε υπάρχουσες δομές 
που δεν έχουν μέχρι σήμερα αδειοδοτηθεί. 

ΜΦΗ κερδοσκοπικού ή μη χαρακτήρα που λειτουργούν 
αποδεδειγμένα μια πενταετία πριν τη δημοσίευση της 
παρούσας και δεν έχουν λάβει την προβλεπόμενη από 
τις ισχύουσες διατάξεις άδεια ίδρυσης και λειτουργίας 
υποχρεούνται όπως εντός ενός έτους από τη δημο¬ 
σίευση της παρούσας να λάβουν άδεια ίδρυσης και 
λειτουργίας. 

Για την χορήγηση της ανωτέρω άδειας πρέπει να 
πληρούνται οι παρακάτω προϋποθέσεις: 

Α. ΚΤΙΡΙΟΛΟΓΙΚΗ ΥΠΟΔΟΜΗ 

1. Νομιμότητα. 

Θα πρέπει να έχουν ανεγερθεί με οικοδομική άδεια ή 
να είναι νομίμως υφιστάμενα σύμφωνα με τα οριζόμενα 
από το άρθρο 23, παρ. 1 του ν. 1577/1985 (Φ.Ε.Κ. 210/Α'). 

2. Προσβασιμότητα. 

Θα πρέπει να είναι προσβάσιμα, ή να εξασφαλίζεται 
η προσβασιμότητά τους, από άτομα με δυσκολία στην 
κίνηση. Σαν δυνατότητα πρόσβασης νοείται η οριζόντια 
και κατακόρυφη προσπέλαση των κτιρίων από το δρόμο 
(είσοδοι, ανελκυστήρας). Οι είσοδοι των κτιρίων και οι 
ανελκυστήρες πρέπει να επιτρέπουν την είσοδο και 
μετακίνηση ατόμων κινουμένων με αμαξίδια, σύμφωνα 
με τα οριζόμενα από το άρθρο 7 παρ. 1 και 2 του ν. 
2831/2000 (Φ.Ε.Κ. 140/Α72000). 

Η απαιτούμενη εγκατάσταση ανελκυστήρα με τις απο¬ 
λύτως αναγκαίες από τους ισχύοντες κανονισμούς δια¬ 
στάσεις μπορεί να κατασκευαστεί κατά παρέκκλιση των 
διατάξεων του ν. 1577/1985 και σύμφωνα με τα οριζόμενα 
από το άρθρο 21, παρ. 5 του νόμου αυτού, δεδομένου ότι 
οι συγκεκριμένες δομές εξυπηρετούν άτομα με κινητική 
αναπηρία. Η συγκεκριμένη παρέκκλιση ισχύει για κτίρια 
τα οποία έχουν ανεγερθεί πριν την 13.6.2000. 

3. Θάλαμοι 

Οι διαστάσεις των θαλάμων είναι οι αναφερόμενοι 
στο άρθρο 4 της παρούσης. 

Γ ια κάθε θάλαμο, ανεξάρτητα από τον αριθμό κλινών, 
πρέπει να εξασφαλίζεται ανεξάρτητη, ασφαλή και απρό¬ 
σκοπτη πρόσβαση από τους κοινόχρηστους χώρους. 
Δεν επιτρέπεται η πρόσβαση σε θάλαμο μέσω άλλου 
θαλάμου. 

Κατά τα λοιπά ισχύει η παράγραφος 4 του άρθρου 

6 . 

4. Χώροι υγιεινής. 

Απαιτούνται ένα \Λ/Θ/ϋ ανά 5 κλίνες και ένα ειδικό 
λουτρό ανά Μ.Φ.Η. 

Σε κάθε περίπτωση θα πρέπει να υπάρχει ένα \Λ/Θ/ϋ 
ΑμεΑ ανά όροφο, (π.χ. για όροφο μέχρι 5 κλίνες 1 \Λ/Θ/Θ 
ΑΜΕΑ' για όροφο μέχρι 10 κλίνες 1 \Α/Θ/Θ 1 και \Λ/Θ/Ω 
ΑΜΕΑ κ.ο.κ). 

Κατά τα λοιπά ισχύουν τα εδάφια Ια, 1β, 1γ της παρα¬ 
γράφου 1 και η παράγραφος 2 του άρθρου 7. 

5. Εξυπηρετήσεις 

Είσοδος με μικρή αναμονή, πάγκο πληροφοριών και 
χώρο υγιεινής κοινού. 


Χώρος διημέρευσης- τραπεζαρίας- εργοθεραπείας με 
ελάχιστη επιφάνεια 0,6 μ 2 ανά κλίνη. 

Γ ραφείο διοίκησης, χώρος προσωπικού (με δυνατότη¬ 
τα διανυκτέρευσης) και χώρος φυσικοθεραπείας. 

6. Βοηθητικές υπηρεσίες 

Κουζίνα ως το άρθρο 8, Πλυντήριο-στεγνωτήριο (με 
σιδερωτήριο, ραφείο, ράφια και ερμάρια) με δυνατότητα 
χρησιμοποίησης εξωτερικού συνεργείου. 

Αποδυτήρια \Λ/Θ/ϋ προσωπικού, λινοθήκη και αποθή¬ 
κες (αποσκευών περιθαλπομένων - γενική αποθήκη) και 
χώρο φύλαξης νεκρού. 

7. Δάπεδο - Επιστρώσεις - Επικαλύψεις 

Ισχύουν τα αναφερόμενα στο άρθρο 9. 

8. Θέρμανση - φωτισμός - αερισμός 

Ισχύουν τα αναφερόμενα στο άρθρο 10. 

9. Πυρασφάλεια. 

Ισχύουν τα αναφερόμενα στην παράγραφο 3 του άρ¬ 
θρου 11. 

10. Έκδοση οικοδομικής άδειας που θα αφορά στη 
συγκεκριμένη χρήση σύμφωνα με το άρθρο 5 του ν. 1577/ 
1985. 

Β. ΠΡΟΣΩΠΙΚΟ 

Η ΜΦΗ πρέπει να διαθέτει το προβλεπόμενο από άρ¬ 
θρο 13 προσωπικό. 

Άρθρο 15 
Εποπτεία 

Η εποπτεία των Μονάδων Φροντίδας Ηλικιωμένων, 
ως προς την πιστή εφαρμογή των κειμένων διατάξεων 
για την ίδρυση και λειτουργία τους, ασκείται από τις 
αρμόδιες κατά τόπους Νομαρχιακές Αυτοδιοικήσεις, οι 
οποίες οφείλουν να ελέγχουν ανελλιπώς τις Μονάδες 
αυτές και να ορίζουν σε κάθε μια απ’ αυτές ένα Κοι¬ 
νωνικό Σύμβουλο σύμφωνα με την παρ. 4 του άρθρου 
1 του ν. 2345/1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2007 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

Αριθμ. Φ.20134/16658/872 (3) 

Χορήγηση επιδόματος θέρους στους συνταξιούχους του 
Ταμείου Επικουρικής Ασφάλισης Αρτοποιών (Τ.Ε.Α.Α.) 
για το έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 7 του άρθρου 12 του π.δ/τος 
312/1975 (Α' 92), όπως αυτό συμπληρώθηκε με το άρθρο 
3 του π.δ/τος 277/1989 (Α' 131). 

2. Τις διατάξεις των άρθρων 48, 51, 52 και 90 του 
π.δ/τος 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

3. Το π.δ/γμα 77/2007 (Α' 92) «Διορισμός Υπουργού 
Απασχόλησης και Κοινωνικής Προστασίας». 

4. Την απόφαση του Διοικητικού Συμβουλίου του Τα¬ 
μείου Επικουρικής Ασφάλισης Αρτοποιών που λήφθηκε 
κατά την 10η/17.4.2007 συνεδρίασή του. 

5. Την υπ’ αριθμ. 11908/239/5.6.2007 οικονομική έκθεση 
της Δ/νσης Αναλογιστικών Μελετών της Γενικής Γραμ- 
ματείας Κοινωνικών Ασφαλίσεων. 

6. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Ταμείου Επικουρικής Ασφάλισης Αρτοποιών, 
ύψους 253.000,00 ευρώ περίπου κατά το τρέχον έτος για 
την οποία έχει εγγράφει πίστωση στον Κ.Α.Ε. 0621 του 
προϋπολογισμού οικονομικού έτους 2007 του Ταμείου, 
αποφασίζουμε: 

Εγκρίνουμε τη χορήγηση επιδόματος θέρους, ποσού 
ίσου με το μισό της μηνιαίας σύνταξης, στους μέχρι 
30.6.2007 συνταξιούχους του Ταμείου Επικουρικής 
Ασφάλισης Αρτοποιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 5366 (4) 

Σύσταση Νομικού Προσώπου Δημοσίου Δικαίου στο 
Δήμο Καντάνου του Νομού Χανιών με την επωνυμία 
«Κέντρο Αγροτικής Ανάπτυξης Καντάνου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 239 και 240 του δημοτικού 
και κοινοτικού κώδικα (ν. 3463/2006). 

2. Την υπ’ αρθμ. 68/2007 απόφαση του δημοτικού 
συμβουλίου του Δήμου Καντάνου για τη σύσταση του 
Νομικού Προσώπου. 

3. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την υπ’ αριθμ. 6730/2003 απόφαση Γ εν. Γ ραμματέα 
Περιφέρειας περί ορισμού εισηγητών και μεταβίβαση 
εξουσίας υπογραφής, αποφασίζουμε: 

1. Συστήνουμε στο Δήμο Καντάνου του Νομού Χανίων 
Νομικό Πρόσωπο Δημοσίου Δικαίου με την επωνυμία 
«Κέντρο Αγροτικής Ανάπτυξης Καντάνου». 

2. Σκοπός του Νομικού Προσώπου είναι η οργάνωση 
και λειτουργία εργαστηρίου εδαφολογικής και φυλλο- 
διαγνωστικής ανάλυσης και η δημιουργία βάσης δεδο¬ 
μένων για την παροχή τεχνογνωσίας, προσαρμοσμένης 
στις ιδιαιτερότητες των καλλιεργιών της περιοχής. Η 
συλλογή όλων των παραδοσιακών φυτικών ειδών και 
η δημιουργία βοτανικών πάρκων. Η ανάληψη πρωτο¬ 
βουλιών προστασίας του περιβάλλοντος, της διατή¬ 


ρησης της παραγωγικότητας και της βιοποικιλότητας 
του. Η ενημέρωση των παραγωγών για τα ευρωπαϊκά 
προγράμματα και η συμμετοχή του Κέντρου Αγροτικής 
Ανάπτυξης στην υλοποίηση τους. 

3. Πόροι του Νομικού Προσώπου θα είναι: 

α) Η επιχορήγηση του Δήμου Καντάνου. 

β) Οι επιχορηγήσεις του Υπουργείου Αγροτικής Ανά¬ 
πτυξης. 

γ) Οι επιχορηγήσεις της Νομαρχιακής Αυτοδιοίκη¬ 
σης. 

δ) Τα έσοδα από τις υπηρεσίες που θα παρέχει στους 
δημότες χρήστες των υπηρεσιών του. 

4. Περιουσία του Νομικού Προσώπου είναι ο τεχνο¬ 
λογικός εξοπλισμός ο οποίος με την απόφαση αυτή 
παραχωρείται στο νέο αυτό Νομικό Πρόσωπο από το 
Δήμο Καντάνου. 

5. Το Νομικό Πρόσωπο θα διοικείται από εννεαμελές 
Διοικητικό Συμβούλιο το οποίο θα αποτελείται από: 

• Δύο μέλη της πλειοψηφίας του δημοτικού συμβου¬ 
λίου. 

• Δύο μέλη της μειοψηφίας του δημοτικού συμβου¬ 
λίου. 

•Ένα εκπρόσωπο των εργαζομένων του Νομικού Προ¬ 
σώπου εφόσον αυτό απασχολεί περισσότερους από 
δέκα. 

• Ένα εκπρόσωπο του τοπικού συμβουλίου στην πε¬ 
ριφέρεια του οποίου θα λειτουργεί το Νομικό Πρόσω¬ 
πο. 

• Ένα εκπρόσωπο του αγροτικού συνεταιρισμού Κα- 
κοδικίου. 

• Ένα εκπρόσωπο του αγροτικού συνεταιρισμού Κα¬ 
ντάνου. 

•Ένα εκπρόσωπο του αγροτικού συνεταιρισμού Πλε- 
μενιανών. 

6. Χώρος στέγασης του νέου Νομικού Προσώπου είναι 
ο χώρος όπου στεγαζόταν ο Πολιτιστικός Σύλλογος 
Καντάνου «Καντανία», που είναι ιδιοκτησία του Δήμου 
και παραχωρείται τώρα στο ΝΠΔΔ με την επωνυμία 
Κέντρο Αγροτικής Ανάπτυξης Καντάνου. 

Με την απόφαση προκαλείται δαπάνη σε βάρος του 
προϋπολογισμού του Δήμου Καντάνου για το έτος 2007 
ποσού 1.170 € η οποία είναι γραμμένη στον Κ.Α.00-6713 
του προϋπολογισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 13 Ιουνίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ, Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οοΙ-ιόπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 6 ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ ίαχ: 210 4071010 ■ ϊπΙβΓηβί: ΗΗρ://νννννιι.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'-Ι- Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ.104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ· 9 τ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρι/Ζνννννν.οΐ.ατ - ί-πΐίίΙ: ννοί)ΐτΐ35ΐοτ.£ί(5)8ΐ·αΓ 












